Alt efter hvilket segment du håndterer, bør du gøre dig overvejelser omkring, hvorvidt det rent faktisk kan betale sig for dig at tilbyde køb via Dankort. De danske udbydere er som sagt ret dyre, hvormed en millionsætning med 2-3 køb igennem Dankort næppe er en god forretning. Så er dit segment ikke oppe i alderen, kan du med fordel overveje helt at cutte dankortet fra. Eventuelt kan du teste dine brugere ved at lave en kontaktfunktion, hvor de bliver bedt om at skrive, såfremt de ikke kan købe noget hos dig, fordi de er brugere af det rene Dankort.